Sankt Mauritius

Sankt Mauritius er infanteriets skytshelgen, og har blitt feiret i 1650 år, men i Norge bare siden 2000 da infanteristene i Skjold Garnison adopterte denne tradisjonen fra United States Army.

Sankt Mauritius markeres årlig 22. september, og er også blitt infanteriets dag..

Legenden forteller at Mauritius var anfører for en kristen legion i Egypt 287 år etter Kristi fødsel. Hans ærekjære soldater var kjent for sin rettskaffenhet. Men de romerske styresmaktene drev systematisk undertrykking av kristne, og under et opprør i Gallia ga keiser Maximian Herculius ordre om ofring til gudene på tradisjonelt romersk vis foran et slag. I ofringa inngikk drap på kristne innbyggere i området. Dette kunne ikke den thebanske legionen under ledelse av Mauritius akseptere, og som straff ble hele avdelingen med 6666 mann først desimert, ved at hver tiende mann ble drept. Herkules slaktet deretter hele styrken da soldatene fortsatt sto fast på sin ordrenekt. Dette er den største nedslaktingen av egne styrker noensinne.

I den romersk-katolske messeboken har St. Mauritius vært feiret siden år 350, og nå markerer mange nasjoner denne infanteriets helgen 22. september. Også norske militære ledere ser det som viktig med idealer som symboliserer grunnverdier og holdninger som skal prege infanteristene – en tapper soldat som adlyder innenfor sin samvittighets grenser. St. Mauritius er symbolet på mot, rettferd, karakterfasthet og besluttsomhet. 
http://www.fofo.no/Sankt+Skjold.b7C_wBbG3Y.ips  Forsvarets Forum,24.3.2004

 Referanser 

Kategori:Egyptiske helgener
Kategori:Hæren (Norge)